बुलंदशहर। सरकार की नीति के खिलाफ सोमवार को जिले भर के आयुर्वेद चिकित्सकों ने अपनी क्लीनिक बंद कर विरोध जताया। आयुष मेडिकल एसोसिएशन के प्रदेश महासचिव डा. हितेश कुमार कौशिक ने बताया कि प्रांतीय संगठन के आह्वान पर सोमवार को सभी आयुष चिकित्सक हड़ताल पर रहे। जिले के सभी चिकित्सक तथा पैथोलॉजी लैब संचालकों ने अपने क्लीनिक बंद रख सरकार की नीति का विरोध किया। चिकित्सकों ने सीएमओ को मांगों के संबंध में ज्ञापन दिया है।